
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3176 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χορήγηση έκτακτης εφάπαξ οικονομικής ενί¬ 
σχυσης ποσού εξακοσίων σαράντα οκτώ ευρώ 
(648,00 €) στους εργαζομένους των επιχειρήσεων 
που επλήγησαν από τις πυρκαγιές στην Περιφέ¬ 
ρεια Αττικής στις 23 και 24 Ιουλίου 2018. 

2 Χορήγηση έκτακτης οικονομικής ενίσχυσης σε 
πυρόπληκτους συνταξιούχους και επιμήκυνση 
χρονικής διάρκειας παρακράτησης οφειλών από 
τη σύνταξη. 

3 Καθορισμός των όρων αναστολής καταβολής 
ασφαλιστικών εισφορών και οφειλών πληγέντων 
από τις πυρκαγιές της 23ης και 24ης Ιουλίου 2018. 


ΑΠΟΦΑΣΕΙΣ 

Αριθμ. 42247/959 (1) 

Χορήγηση έκτακτης εφάπαξ οικονομικής ενί¬ 
σχυσης ποσού εξακοσίων σαράντα οκτώ ευρώ 
(648,00 €) στους εργαζομένους των επιχειρήσε¬ 
ων που επλήγησαν από τις πυρκαγιές στην Περι¬ 
φέρεια Αττικής στις 23 και 24 Ιουλίου 2018. 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου τέταρτου 
του ν. 1172/1981 «Περί κυρώσεως, συμπληρώσεως 
και ερμηνείας της υπό χρονολογίαν 2 Μαρτίου 1981 
πράξεως νομοθετικού περιεχομένου "Περί καταβο¬ 
λής υπό του Οργανισμού Απασχολήσεως Εργατικού 
Δυναμικού (Ο.Α.Ε.Δ.) δεδουλευμένων αποδοχών και 
αποζημιώσεων εις μισθωτούς", κυρώσεως αποφάσε¬ 
ων του Υπουργού Εργασίας και ρυθμίσεως συναφών 
θεμάτων (Α' 177), όπως αντικαταστάθηκαν με τις δι¬ 
ατάξεις του άρθρου 23 του ν. 1836/1989 «Προώθηση 
της απασχόλησης, της επαγγελματικής κατάρτισης και 
άλλες διατάξεις» (Α' 79). 


2. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (Α'258), όπως ισχύουν. 

3. Τιςδιατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143), όπως ισχύουν. 

4. Τις διατάξεις της παρ. 1 του άρθρου 27 του 
ν. 4320/2015 «Ρυθμίσεις για τη λήψη άμεσων μέτρων 
για την αντιμετώπιση της ανθρωπιστικής κρίσης, την ορ¬ 
γάνωση της Κυβέρνησης και των κυβερνητικών οργάνων 
και λοιπές διατάξεις» (Α'29), όπως ισχύουν. 

5. Τις διατάξεις των άρθρων41 παρ. 1,47παρ.3 και 90 
του Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ. 63/2005 Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα (Α'98), όπως ισχύουν. 

6. Τις διατάξεις της παρ. 2 του άρθρου 12 του 
π.δ. 80/2016 «Ανάληψη υποχρεώσεων από τους διατά- 
κτες» (Α' 145), όπως ισχύουν. 

7. Τις διατάξεις του π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (Α' 168), όπως ισχύουν. 

8. Τις διατάξεις του π.δ. 142/2017 «Οργανισμός Υπουρ¬ 
γείου Οικονομικών» (Α' 181), όπως ισχύουν. 

9. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

10. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α'210). 

11. Τις διατάξεις του π.δ. 22/2018 «Διορισμός Υπουρ¬ 
γών, Αναπληρωτή Υπουργού και Υφυπουργών» (Α' 37). 

12. Την αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168), 
όπως ισχύει. 

13. Την αριθμ. οικ.13471/4878/2.3.2018 απόφαση του 
Πρωθυπουργού και της Υπουργού Εργασίας, Κοινωνι¬ 
κής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης Αθανάσιο Ηλιό- 
πουλο» (Β' 814), όπως ισχύει. 

14. Το αριθμ. 51686/31.7.2018 έγγραφο του ΟΑΕΔ με 
το οποίο μας διαβιβάστηκε η αριθμ. 2624/60/31.7.2018 
απόφαση του Διοικητικού Συμβουλίου του Οργανισμού. 

Τεύχος Β'3176/01.08.2018 


15. Το αριθμ. οικ. 41721/3483/30.7.2018 έγγραφο του 
Τμήματος Κρατικών Ενισχύσεων της Δ/νσης Προϋπο¬ 
λογισμού και Δημοσιονομικών Αναφορών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

16. Την αριθμ. 41963/3502/31.7.2018 εισήγηση της 
Προϊστάμενης της Γενικής Δ/νσης Οικονομικών Υπηρε¬ 
σιών του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης. 

17. Την αριθμ. 51792/31.7.2018 βεβαίωση δέσμευσης 
πίστωσης της Δ/νσης Οικονομικών Υπηρεσιών του ΟΑΕΔ. 

18. Την αριθμ. 2640/60/31.7.2018 απόφαση έγκρισης 
δέσμευσης πίστωσης της Οικονομικής Υπηρεσίας του 
ΟΑΕΔ (ΑΔΑ: Ω9ΚΛ4691Ω2-ΠΗΙ). 

19. Την επιτακτική ανάγκη στήριξης των εργαζομέ¬ 
νων, η σύμβαση εργασίας των οποίων τελεί σε αναστο¬ 
λή λόγω ολικής ή μερικής διακοπής της λειτουργίας 
της επιχείρησης του εργοδότη τους από τις πυρκαγιές 
που έπληξαν την Περιφέρεια Αττικής στις 23 και 24 
Ιουλίου 2018. 

20. Το γεγονός ότι από τις διατάξεις της παρούσας 
απόφασης προκαλείται κατ' εκτίμηση δαπάνη ύψους 
εννιακοσίων εβδομήντα δύο χιλιάδων ευρώ (972.000 €) 
σε βάρος του προϋπολογισμού του ΟΑΕΔ, η οποία θα 
καλυφθεί από τις εγγεγραμμένες πιστώσεις στον ΚΑΕ 
0659 «Λοιπές παροχές ανεργίας» οικονομικού έτους 
2018, αποφασίζουμε: 

Άρθρο 1 

Χορηγείται έκτακτη εφάπαξ οικονομική ενίσχυση, πο¬ 
σού εξακοσίων σαράντα οκτώ ευρώ (648,00 €), σε κάθε 
έναν από τους εργαζομένους, η σύμβαση εργασίας των 
οποίων τελεί σε αναστολή λόγω ολικής ή μερικής διακο¬ 
πής της λειτουργίας της επιχείρησης του εργοδότη τους 
από τις πυρκαγιές που έπληξαν την Περιφέρεια Αττικής 
στις 23 και 24 Ιουλίου 2018. 

Άρθρο 2 

1. Για τη λήψη της οικονομικής ενίσχυσης του άρθρου 
1 απαιτείται η υποβολή αίτησης από τους δικαιούχους 
στα ΚΠΑ2 του ΟΑΕΔ του τόπου εργασίας τους, στην 
οποία αναγράφονται τα εξής στοιχεία: 

α) Το ονοματεπώνυμο, το πατρώνυμο και το μητρώ- 
νυμο του δικαιούχου. 

β) Ο αριθμός της αστυνομικής του ταυτότητας ή ο 
αριθμός διαβατηρίου, προκειμένου περί αλλοδαπών και 
άδεια διαμονής σε ισχύ που παρέχει δικαίωμα εργασίας, 
για πολίτες εκτός Ε.Ε.. 

γ) Ο αριθμός μητρώου κοινωνικής του ασφάλισης 
(ΑΜΚΑ). 

δ) Ο αριθμός του φορολογικού του μητρώου (ΑΦΜ). 

ε) Λογαριασμός Εθνικής Τράπεζας (ΙΒΑΝ) στον οποίο ο 
ασφαλισμένος είναι πρώτος δικαιούχος. Αν δεν υπάρχει 
τέτοιος λογαριασμός, χορηγείται υπηρεσιακό σημείωμα 
από τον ΟΑΕΔ ώστε να ανοιχθεί λογαριασμός, χωρίς την 
καταβολή κάποιου ποσού από τον δικαιούχο της έκτα¬ 
κτης οικονομικής ενίσχυσης. 

στ) Οποιοδήποτε πρόσφορο στοιχείο (έστω και προ¬ 
φορικό) προσδιορισμού της επιχείρησης στην οποία 


εργάζονταν ο δικαιούχος και η οποία υπέστη ολική ή 
μερική καταστροφή από τις ως εν λόγω πυρκαγιές. 

2. Η καταβολή πραγματοποιείται με την αποστολή 
από τις Υπηρεσίες των ΚΠΑ2 του ΟΑΕΔ καταλόγου 
των δικαιούχων προς την αρμόδια Δ/νση Ασφάλισης 
του ΟΑΕΔ, στον οποίο αναγράφονται τα στοιχεία της 
παρ. 1. 

3. Η οικονομική ενίσχυση καταβάλλεται από τη Δ/νση 
Μηχανογράφησης του ΟΑΕΔ με πίστωση του ατομικού 
λογαριασμού του κάθε δικαιούχου, μετά από σχετικό 
έλεγχο, από τον οποίο επιβεβαιώνεται η εργασιακή σχέ¬ 
ση του δικαιούχου με την επιχείρηση. 

4. Η λήξη της καταβολής ορίζεται σε εξήντα (60) ημέ¬ 
ρες από την ημερομηνία έναρξης καταβολής της έκτα¬ 
κτης οικονομικής ενίσχυσης. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2018 
Οι Υπουργοί 

Υφυπουργός 

Εργασίας, Κοινωνικής Εργασίας, Κοινωνικής 

Ασφάλισης και Κοινωνικής Ασφάλισης και Κοινωνικής 
Αλληλεγγύης Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ ΑΘΑΝΑΣΙΟΣ ΗΛΙΟΠΟΥΛΟΣ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Φ.11321/ΟΙΚ.42 090/959 (2) 

Χορήγηση έκτακτης οικονομικής ενίσχυσης σε 
πυρόπληκτους συνταξιούχους και επιμήκυνση 
χρονικής διάρκειας παρακράτησης οφειλών από 
τη σύνταξη. 

Η ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 1 του άρθρου 46 του 
ν.δ. 2698/1953 (Α'315). 

2. Τις διατάξεις των παρ. 3 και4του άρθρου ΙΟτηςαπό 
26 Ιουλίου 2018 Π.Ν.Π (Α' 138) «Έκτακτα Μέτρα για τη 
στήριξη των πληγέντων και την αποκατάσταση ζημιών 
από τις πυρκαγιές που έπληξαν περιοχές της Περιφέρειας 
Αττικής στις 23 και 24 Ιουλίου 2018». 

3. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

4. Τις διατάξεις του π.δ. 134/2017 (Α' 168) «Οργανισμός 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης». 








Τεύχος Β'3176/01.08.2018 

5. Τις διατάξεις του άρθρου 5 του π.δ. 24/2015 (Α'20) 
«Σύσταση και μετονομασία Υπουργείων, μεταφορά της 
Γενικής Γραμματείας Κοινωνικών Ασφαλίσεων» και του 
άρθρου 27 του ν. 4320/2015 (Α' 29) «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης και την οργάνωση της Κυβέρνησης και 
των κυβερνητικών οργάνων και λοιπές διατάξεις». 

6. Τις διατάξεις του π.δ. 125/2016 (Α' 210) «Διορισμός 
Υπουργών, Αναπληρωτών Υπουργών και Υφυπουργών». 

7. Τις αριθμ. 601/26.7.2018, 78/30.7.2018 και 29/ 
27.7.2018 αποφάσεις των Δ.Σ. του ΕΦΚΑ, του ΕΤΕΑΕΠ και 
του ΜΤΠΥ αντίστοιχα. 

8. Το αριθμ. 42118/3527/1.8.2018 έγγραφο της Δ/νσης 
Προϋπολογισμού και Δημοσιονομικών Αναφορών της 
Γενικής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης με θέμα «Εισηγητική Έκθεση οικονομι¬ 
κών επιπτώσεων σύμφωνα με το άρθρο 24 παρ. 5 του 
ν. 4270/2014 (Α' 143)», σύμφωνα με το οποίο δεν προκα- 
λείται δαπάνη σε βάρος του κρατικού προϋπολογισμού 
αλλά επιβάρυνση σε βάρος του προϋπολογισμού οικο¬ 
νομικού έτους 2018 των ΦΚΑ, αποφασίζουμε: 

Α. ΧΟΡΗΓΗΣΗ ΕΚΤΑΚΤΗΣ ΟΙΚΟΝΟΜΙΚΗΣ 
ΕΝΙΣΧΥΣΗΣ ΣΕ ΠΥΡΟΠΛΗΚΤΟΥΣ 
ΣΥΝΤΑΞΙΟΥΧΟΥΣ 

Εγκρίνουμε τις αριθμ. 601 /26.7.2018,78/30.7.2018 και 
29/27.7.2018 αποφάσεις: 

1. του Δ.Σ. του ΕΦΚΑ, 

2. του Δ.Σ. του ΕΤΕΑΕΠ, 

3. του Δ.Σ. του ΜΤΠΥ αντίστοιχα 

με τις οποίες αποφασίστηκε η χορήγηση έκτακτης 
οικονομικής ενίσχυσης ως εξής: 

1. ΔΙΚΑΙΟΥΧΟΙ ΤΗΣ ΕΝΙΣΧΥΣΗΣ 

Οι συνταξιούχοι του ΕΦΚΑ, του Κλάδου Επικουρικής 
Ασφάλισης του ΕΤΕΑΕΠ καθώς και οι μερισματούχοι 
του ΜΤΠΥ, με κύρια ή δευτερεύουσα κατοικία ή που 
φιλοξενούνται σύμφωνα με το έντυπο Ε1 της δήλωσης 
φορολογίας εισοδήματος των φορολογικών ετών 2016 
και 2017, σε περιοχές της Περιφέρειας Αττικής οι οποίες 
επλήγησαν από τις πυρκαγιές της 23ης και 24ης Ιουλίου 
2018, όπως αυτές θα οριοθετηθούν με την υπουργική 
απόφαση του αρμόδιου Υπουργού. 

Την ενίσχυση δικαιούνται και οι συνταξιούχοι του 
ΕΦΚΑ και του Κλάδου Επικουρικής Ασφάλισης του 
ΕΤΕΑΕΠ καθώς και οι μερισματούχοι του ΜΤΠΥ χωρίς 
διαμονή στις ανωτέρω περιοχές οι οποίοι υπέστησαν σο¬ 
βαρή σωματική βλάβη λόγω των ανωτέρω πυρκαγιών. 

Σε περίπτωση θανάτου του δικαιούχου συνταξιούχου/ 
μερισματούχου που επήλθε από τις πυρκαγιές της 23ης 
και 24ης Ιουλίου 2018, την ανωτέρω έκτακτη οικονομική 
ενίσχυση λαμβάνουν οι κληρονόμοι του. 

Η παραπάνω παροχή δεν αντικαθιστά την ενίσχυση 
που προβλέπεται στο άρθρο 1 παρ. 2 της από 26 Ιουλίου 
2018 Π.Ν.Π. (ΑΊ38). 

Ως συνταξιούχοι/μερισματούχοι για την εφαρμογή 
της απόφασης αυτής νοούνται όσοι λαμβάνουν κατά 
το μήνα Ιούλιο 2018 μία ή περισσότερες κύριες συντά¬ 


ξεις ή μία ή περισσότερες επικουρικές συντάξεις ή ένα ή 
περισσότερα μερίσματα ή και το εξωϊδρυματικό επίδο¬ 
μα καθώς και όσοι έχουν δικαίωμα σε σύνταξη/μέρισμα 
ή/και στο εξωϊδρυματικό επίδομα που ανατρέχει στον 
ανωτέρω μήνα. 

2. ΥΨΟΣ ΟΙΚΟΝΟΜΙΚΗΣ ΕΝΙΣΧΥΣΗΣ 

Το ύψος της ενίσχυσης ισούται με δύο ακαθάριστες 
μηνιαίες συντάξεις/μηνιαία μερίσματα μηνάς Ιουλίου 
2018. Στην περίπτωση συρροής περισσότερων της μιας 
κύριων συντάξεων από ενταχθέντες στον ΕΦΚΑ φορείς 
ή περισσότερων της μιας επικουρικών συντάξεων από 
ενταχθέντες στο ΕΤΕΑΕΠ φορείς, τομείς και κλάδους, 
η οικονομική ενίσχυση που καταβάλλεται αντιστοιχεί 
στο διπλάσιο των καταβαλλόμενων συνταξιοδοτικών 
παροχών. 

Την παρούσα ενίσχυση δικαιούνται τα πρόσωπα της 
παρ. 1 του Κεφαλαίου Α άπαξ. 

Τα ανωτέρω ποσά είναι ακατάσχετα και αφορολόγητα. 

3. ΔΙΑΔΙΚΑΣΙΑ ΧΟΡΗΓΗΣΗΣ ΤΗΣ ΟΙΚΟΝΟΜΙΚΗΣ 

ΕΝΙΣΧΥΣΗΣ. 

Για όσους έχουν κύρια κατοικία στις πληγείσες περι¬ 
οχές, η διαδικασία θα γίνεται αυτόματα από τα Ταμεία. 

Για τους υπόλοιπους απαιτείται κατάθεση σχετικής αί¬ 
τησης στην υπηρεσία πληρωμής συντάξεων της περιφε¬ 
ρειακής υπηρεσίας του ΕΦΚΑ με τα εξής δικαιολογητικά: 

Έντυπο Ε1 φορολογικού έτους 2016 ή 2017 προς 
απόδειξη της δευτερεύουσας κατοικίας τους ή περί 
φιλοξενίας τους σε κατοικία της πληγείσας περιοχής 
(εντοπιότητα). 

Εξιτήριο ή βεβαίωση δημόσιου ή ιδιωτικού νοσηλευ¬ 
τικού ιδρύματος στην περίπτωση σοβαρής σωματικής 
βλάβης. 

Στην περίπτωση δικαιούχου συνταξιούχου που έχει 
αποβιώσει, οι κληρονόμοι του προσκομίζουν επιπλέον 
τα δικαιολογητικά που αποδεικνύουν αυτή την ιδιότητα 
και τα οποία εκδίδονται από το αρμόδιο Δικαστήριο του 
τόπου κατοικίας του κληρονομούμενου (πιστοποιητικό 
περί δημοσιεύσεως ή μη διαθήκης, περί μη αποποίησης 
του κληρονομικού δικαιώματος σύμφωνα με τις οικείες 
διατάξεις του Αστικού Κώδικα, περί μη αμφισβήτησης 
του κληρονομικού δικαιώματος. Οι εξ αδιαθέτου κλη¬ 
ρονόμοι προσκομίζουν και πιστοποιητικό εγγυτέρων 
συγγενών). 

Για τους υπολοίπους φορείς (ΕΤΕΑΕΠ και ΜΤΠΥ) θα 
λειτουργήσει αυτοματοποιημένη διαδικασία. 

Β. ΕΠΙΜΗΚΥΝΣΗ ΧΡΟΝΙΚΗΣ ΔΙΑΡΚΕΙΑΣ 

ΠΑΡΑΚΡΑΤΗΣΗΣ ΟΦΕΙΛΩΝ ΑΠΟ ΤΗ ΣΥΝΤΑΞΗ. 

1. Η χρονική διάρκεια παρακράτησης οφειλών από τη 
σύνταξη των πληγέντων, σύμφωνα με την παρ. 1. του 
Κεφαλαίου Α της παρούσας απόφασης, υποψηφίων συ¬ 
νταξιούχων των ενταχθέντων στον ΕΦΚΑ φορέων ΟΑΕΕ 
και ΕΤΑΑ καθώς και όσων υποβάλλουν αίτημα συνταξι- 
οδότησης μέχρι την 30.9.2018 και μέχρι του ορίου που 
προβλέπεται από τις διατάξεις της παρ. 2 του άρθρου 
61 του ν. 3863/2010, όπως έχουν αντικατασταθεί με τις 
διατάξεις της παρ. 2 του άρθρου 43 του ν. 3996/2011 και 

προστεθεί με τις διατάξεις της παρ. 3 του άρθρου 32 του 
ν. 4075/2012, επιμηκύνεται έως το όριο των 60 (εξήντα) 
ίσων μηνιαίων δόσεων. 

Η ίδια ως άνω επιμήκυνση ισχύει και στις περιπτώσεις 
εφαρμογής της αριθμ. Φ1500/οικ.9696/195/08.08.2014 
υπουργικής απόφασης (Β'2441) περί διακανονισμού κα- 
θυστερούμενων οφειλών στις περιπτώσεις διαδοχικής 
ασφάλισης. 

2. Τα ανωτέρω ισχύουν και για τους ήδη συνταξι¬ 
ούχους της παρούσας απόφασης που έχουν οφειλές 
και είχαν υπαχθεί στο καθεστώς των 40 (σαράντα) δό¬ 
σεων. Το ίδιο ισχύει και στις περιπτώσεις δικαιούχων 
σύνταξης λόγω θανάτου των ανωτέρω προσώπων. 
Επίσης, τα ανωτέρω ισχύουν για τα πρόσωπα που 
υποβάλλουν αίτηση συνταξιοδότησης έως 30.09.2018 
είτε οι ίδιοι είτε οι δικαιούχοι σύνταξης λόγω θανάτου 
αυτών. 

3. Για τους συνταξιοδοτούμενους από ίδιο δικαίωμα 
ή τους δικαιούχους σύνταξης λόγω θανάτου αυτών από 
την έναρξη ισχύος της παρούσας απόφασης, η πρώτη 
δόση παρακρατείται από τη σύνταξη του πρώτου μήνα 
έναρξης του δικαιώματος συνταξιοδότησης. 

Για τους ήδη συνταξιούχους ή τους δικαιούχους σύ¬ 
νταξης λόγω θανάτου αυτών, το ποσό της νέας δόσης 
που προκύπτει από τον επιμερισμό σε 60 δόσεις του 
αρχικού ποσού οφειλής, παρακρατείται από τη σύνταξη 
μηνός Σεπτεμβρίου. 

4. Για την άσκηση του δικαιώματος αυτού οι ενδιαφε¬ 
ρόμενοι υποβάλουν σχετική αίτηση επιμήκυνσης των 
δόσεων στις Υπηρεσίες συντάξεων του ΕΦΚΑ είτε ηλε¬ 
κτρονικά στην ιστοσελίδα του ΕΦΚΑ (Γιΐΐρ://θίΚ3.9ον.9ΐ'/). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2018 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 


Αριθμ. Δ.15/Δ'/οικ.420 81/1093 (3) 

Καθορισμός των όρων αναστολής καταβολής 
ασφαλιστικών εισφορών και οφειλών πληγέ- 
ντων από τις πυρκαγιές της 23ης και 24ης Ιου¬ 
λίου 2018. 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 10 της από 26/7/2018 
Πράξης Νομοθετικού Περιεχομένου «Έκτακτα μέτρα 
για τη στήριξη των πληγέντων και την αποκατάστα¬ 
ση ζημιών από τις πυρκαγιές που έπληξαν περιοχές 
της Περιφέρειας Αττικής στις 23 και 24 Ιουλίου 2018» 
(ΦΕΚ 138 Α'). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98, Α'). 


3. Τις διατάξεις του π.δ. 134/2017 (ΦΕΚ 168, Α') «Ορ¬ 
γανισμός Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης». 

4. Τις διατάξεις του άρθρου 27 του ν. 4320/2015 
(ΦΕΚ 29, Α'). 

5. Το π.δ. 73/2015 (ΦΕΚ 116, Α') «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την αριθμ. οικ. 44549/Δ9.12193/9.1 0.201 5 
(ΦΕΚ 2169, Β') υπουργική απόφαση «Ανάθεση αρ¬ 
μοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Αναστάσιο 
Πετρόπουλο», όπως έχει τροποποιηθεί με τις αριθμ. 
οικ.54051/Δ9.14200/22.11.2016 (ΦΕΚ 3801, Β') και 
οικ.59285/18416/12.12.2017 (ΦΕΚ 4503, Β') υπουργικές 
αποφάσεις. 

7. Το αριθμ. 41993/457/31-7-2018 εισηγητικό σημεί¬ 
ωμα της Γενικής Διεύθυνσης Οικονομικών Υπηρεσιών 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, βάσει του άρθρου 24 παρ. 5 
περίπτωση ε του ν. 4270/2014 (ΦΕΚ 143, Α'), όπως αντι- 
καταστάθηκε με το άρθρο 10 παρ. 6 του ν. 4337/2015 
(ΦΕΚ 129, Α'), σύμφωνα με το οποίο τα έσοδα που δεν 
θα εισπραχθούν από τον ΕΦΚΑ για το έτος 2018, το ύψος 
των οποίων δεν μπορεί να εκτιμηθεί στην παρούσα χρο¬ 
νική στιγμή, πρόκειται να εισπραχθούν εντός του έτους 
2019, αποφασίζουμε: 

Άρθρο 1 

Στο πεδίο εφαρμογής της παρούσας εμπίπτουν πλη- 
γέντες από τις πυρκαγιές της 23ης και 24ης Ιουλίου 2018 
στην Περιφέρεια Αττικής. Ειδικότερα: 

Α. Φυσικά και νομικά πρόσωπα που διατηρούν επαγ¬ 
γελματική στέγη (κύρια ή δευτερεύουσα), καθώς και 
κάτοικοι με κύρια ή δευτερεύουσα κατοικία στις πλη- 
γείσες περιοχές, όπως αυτές πρόκειται να οριοθετηθούν 
με σχετικές υπουργικές αποφάσεις. 

Β. Ασφαλισμένοι ή/και εργοδότες, ανεξαρτήτως της 
περιοχής που βρίσκεται η επαγγελματική τους στέγη ή 
της περιοχής άσκησης της επαγγελματικής τους δρα¬ 
στηριότητας, εφόσον: 

ι. Υπέστησαν αποδεδειγμένα σοβαρή σωματική βλάβη ή 

ιι. Διατηρούν κύρια ή δευτερεύουσα κατοικία ή φι¬ 
λοξενούνται σύμφωνα με το έντυπο Ε1 της δήλωσης 
φορολογίας εισοδήματος των ετών 2016 ή 2017 στις 
πληγείσες περιοχές ή 

ιιι. έχουν συγγένεια α' και β' βαθμού ή έχουν συνάψει 
γάμο ή σύμφωνο συμβίωσης με αποβιώσαν πρόσωπο 
από τις ανωτέρω πυρκαγιές. 

Άρθρο 2 

Α. Αναστέλλεται η υποβολή Αναλυτικών Περιοδικών 
Δηλώσεων (ΑΠΔ) περιόδων απασχόλησης Ιουνίου έως 
Νοεμβρίου 2018 καθώς και η καταβολή των αντίστοιχων 
τρεχουσών ασφαλιστικών εισφορών, ασφαλισμένου και 
εργοδότη, έως 31.12.2018. 

Οι ανασταλείσες ΑΠΔ υποβάλλονται μετά την 1.1.2019, 
παράλληλα με τις τρέχουσες ΑΠΔ σε αντίστοιχες μηνιαίες 
περιόδους, χωρίς πρόσθετα τέλη ή λοιπές προσαυξήσεις 
που αφορούν σε εκπρόθεσμη υποβολή ΑΠΔ. 

Οι ανασταλείσες εισφορές εξοφλούνται με την υποβο¬ 
λή των αντίστοιχων ΑΠΔ χωρίς πρόσθετα τέλη ή λοιπές 
προσαυξήσεις ή με πάγια ρύθμιση του ν. 4152/2013 ή 
με πάγια ρύθμιση του άρθρου 8 παρ. 1 του ν. 2256/1994, 
όπως ισχύει. 

Σε περίπτωση μη υποβολής ΑΠΔ ή μη καταβολής των 
αντίστοιχων ασφαλιστικών εισφορών κατά τα ανωτέρω 
επιβάλλονται οι προβλεπόμενες προσαυξήσεις. 

Β. ι) Αναστέλλεται η καταβολή τρεχουσών εισφορών 
ελεύθερων επαγγελματιών, αυτοαπασχολούμενων και 
αγροτών χρονικών περιόδων Ιουνίου έως Νοεμβρίου 
του 2018, έως 31.12.2018. 

Οι ανασταλείσες ασφαλιστικές εισφορές καταβάλλο¬ 
νται από 1.1.2019, χωρίς την επιβολή προσαυξήσεων 
λόγω εκπρόθεσμης καταβολής, μετά τη διενέργεια της 
ετήσιας εκκαθάρισης ασφαλιστικών εισφορών έτους 
2018, μέσω της οποίας θα εξοφληθούν. 

ιι) Αναστέλλεται η καταβολή των δόσεων εκκαθάρισης 
εισφορών του έτους 2017 για τους μήνες από Ιούνιο έως 
Αύγουστο 2018 μέχρι 31.12.2018. 

Οι ανωτέρω δόσεις καταβάλλονται μετά την 1.1.2019, σε 
μηνιαία βάση, με την πρώτη δόση να είναι απαιτητή μέχρι 

31.1.2019, χωρίς προσαυξήσεις εκπρόθεσμης καταβολής. 

Γ. Αναστέλλεται η καταβολή δόσεων ρύθμισης που 

λήγουν του μήνες Ιούλιο 2018 έως Δεκέμβριο 2018. 

Οι ως άνω δόσεις καταβάλλονται μηνιαίως μετά την 

1.1.2019, στο τέλος της ρύθμισης με αντίστοιχη αύξηση 
του αριθμού των δόσεων, χωρίς πρόσθετα τέλη ή λοιπές 
προσαυξήσεις λόγω εκπρόθεσμης καταβολής. 

Δ. Τα παραπάνω εφαρμόζονται και σε περιπτώσεις 
προαιρετικής υπαγωγής ή συνέχισης της ασφάλισης. 

Ε. Στις περιπτώσεις υποβολής αποδεδειγμένα ψευδών 
στοιχείων για την υπαγωγή στις διατάξεις της παρούσης: 

ι) Αναβιώνει αναδρομικά η υποχρέωση υποβολής ΑΠΔ 
με τις νόμιμες προσαυξήσεις. 

ιι)Αναβιώνει η υποχρέωση καταβολής τρεχουσών ει¬ 
σφορών εργοδοτών και ασφαλισμένων με τις νόμιμες 
προσαυξήσεις. 

Άρθρο 3 

Α. Για την υπαγωγή στις ρυθμίσεις του άρθρου 2 υπο¬ 
βάλλεται αίτηση - υπεύθυνη δήλωση του άρθρου 8 του 
ν. 1599/1986, στις υπηρεσίες του ΕΦΚΑ που υπάγεται 
η έδρα της επιχείρησης ή κατοικίας μέχρι 30.11.2018. 

Σε περίπτωση που δεν έχει δηλωθεί η επαγγελματική 
εγκατάσταση συνυποβάλλεται σχετική βεβαίωση από 
τη Δ.Ο.Υ. 

Ως φιλοξενούμενα για την εφαρμογή της παρούσας, 
νοούνται τα πρόσωπα που περιλαμβάνονται στο έντυπο 
Ε1 της δήλωσης φορολογίας εισοδήματος. 

Οι ανωτέρω διαδικασίες δύνανται να διεκπεραιώνο- 
νται και ηλεκτρονικά. 


Β. Σε περίπτωση που τα πρόσωπα του άρθρου 1 επιθυ¬ 
μούν να υπαχθούν στις πάγιες ρυθμίσεις του άρθρου 8 
παρ. 1 του ν. 2256/1994 (ΦΕΚ ΑΊ 96), όπως ισχύει, έχουν 
εφαρμογή τα προβλεπόμενα στην αριθμ. Φ14/οικ.333/ 
6-3-1998 υπουργική απόφαση (ΦΕΚ Β'272). 

Άρθρο 4 

Στα πρόσωπα που εμπίπτουν στο πεδίο εφαρμογής 
της παρούσας (άρθρο 1) χορηγείται αποδεικτικό ασφα¬ 
λιστικής ενημερότητας έως 31/12/2018, ανεξαρτήτως 
οφειλής πλην των περιπτώσεων μεταβίβασης ακινήτων. 

Άρθρο 5 

Τα ανωτέρω εφαρμόζονται και για εισφορές υπέρ του 
ΕΤΕΑΕΠ, του ΕΟΠΥΥ, του ΟΑΕΔ, καθώς και οποιουδή- 
ποτε άλλου φορέα για τον οποίο ο ΕΦΚΑ συνεισπράττει 
εισφορές. 

Άρθρο 6 

Α. Στους εγγεγραμμένους στα Μητρώα του ΕΦΚΑ άμε¬ 
σα ασφαλισμένους, που επλήγησαν από τις πυρκαγιές 
της 23ης και 24ης Ιουλίου της Περιφέρειας Αττικής, κα¬ 
θώς και στα έμμεσα ασφαλισμένα μέλη οικογένειας τους, 
χορηγείται ασφαλιστική ικανότητα μέχρι 31.12.2018, 
χωρίς προϋποθέσεις, κατόπιν υποβολής ΑίτησηςΎπεύ- 
θυνης Δήλωσης (ν. 1599/1986, άρθρου 8) στις αρμόδιες 
υπηρεσίες του Ε.Φ.Κ.Α. 

Οι συνταξιούχοι και όσοι έχουν υποβάλει ή θα υποβά¬ 
λουν έως 30.9.2018 αίτηση συνταξιοδότησης που επλή¬ 
γησαν από τις πυρκαγιές της 23ης και 24ης Ιουλίου της 
περιφέρειας Αττικής και έχουν οφειλές, καθώς και τα 
μέλη οικογένειας τους, αποκτούν ασφαλιστική ικανότητα 
από τον Ε.Φ.Κ.Α. μέχρι 31.12.2018 ανεξάρτητα του ποσού 
οφειλής ή της τήρησης καταβολής των δόσεων κατόπιν 
υποβολής Αίτησης-Υπεύθυνης Δήλωσης (ν. 1599/1986, 
άρθρου 8) στις αρμόδιες υπηρεσίες του Ε.Φ.Κ.Α. 

Β. Η καταβολή των προβλεπόμενων, από την ισχύουσα 
νομοθεσία, παροχών σε χρήμα (επίδομα ασθένειας, επί¬ 
δομα μητρότητας και έξοδα κηδείας) στους ανωτέρω θα 
γίνεται κατά απόλυτη προτεραιότητα, κατόπιν υποβολής 
Αίτησης-Υπεύθυνης Δήλωσης (ν. 1599/1986, άρθρου 8) 
στις αρμόδιες υπηρεσίες του Ε.Φ.Κ.Α. 

Γ. Τα ανωτέρω εφαρμόζονται για το σύνολο των ασφα¬ 
λιστικών φορέων υγειονομικής περίθαλψης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2018 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























